Държавен вестник, бр. 8, 2016 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  8
телните табели Т2 и/или Т17 може да се указ-
ват дължината и наименованието на тунела; 
информацията от двете допълнителни табели 
може да се обедини в една; фонът на Д9 е зелен 
за автомагистрали и син за скоростни пътища 
и пътища извън населени места и селищните 
образувания.
(7) Разстоянията по ал. 4 – 6 може да се ко-
ригират в зависимост от конкретната обстанов-
ка – например при наличие на други съоръже-
ния, при премахване на средната разделителна 
ивица и др.
Чл. 424. (1) При пътни тунели с две пътни 
ленти и двупосочно движение задължително се 
забранява изпреварването с поставянето на пъ-
тен знак В24. За разделянето на пътните ленти 
за различните посоки се нанасят пътна марки-
ровка М2 и бели светлоотразяващи кабари:
1. на разстояние < 50 m след края на тунела 
се поставя пътен знак Д10;
2. на разстояние 100 m след края на тунела 
се поставя пътен знак В34 за отмяна на нало-
жените забрани;
3. при входа на тунела за допълнително ин-
формиране на участниците в движението може 
да се поставят електронни информационни та-
бели; в тях с текст, визуално изобразяване или 
по друг начин се подава информация за въве-
дените режими и забрани за движение, препо-
ръки към водачите и др.; видът и времето за 
подаване на информацията се синхронизират 
със светофарното регулиране.
(2) Във вътрешността на тунела не се поста-
вят пътни знаци.
(3) При пътни тунели с дължина ≤ 300 m, 
както и в тунели, в които има видимост по 
цялата им дължина, когато няма светофарно 
управление, не се поставят пътен знак А24 и 
управляеми пътни знаци.
(4) На пътни тунели с еднопосочно движение 
преди входа се предвиждат места за премина-
ване през средната разделителна ивица, за да 
могат попадналите в задръстване преди входа 
ППС да направят обратен завой през средна-
та разделителна ивица на съответните места. 
В тези случаи се налага вземането на допълни-
телни мерки за безопасност, като поставянето 
на допълнителни съоръжения и пътна сигнали-
зация, регулиране от пътен полицай или друг 
регулировчик и др.
(5) Сигнализацията с пътна маркировка пре-
ди и в тунелите трябва да отговаря на изисква-
нията на Наредба № 2 от 2001 г. за сигнали-
зация на пътищата с пътна маркировка (ДВ, 
бр. 13 от 2001 г.). 
(6) При пътни тунели с двупосочно движе-
ние се предвижда разделяне на двете посоки 
за движение с бяла непрекъсната двойна линия 
М2. Непрекъснатата двойна линия М2 се из-
пълнява като светлоотразителна пътна марки-
ровка за по-добра видимост през нощта и при 
намокряне на асфалтовото или бетонното по-
критие. Между двете линии по дължината на 
пътя на разстояние 1,0 m се поставят бели свет-
лоотразителни кабари.
Чл. 425. (1) За подобряване на визуалното 
водене в пътни тунели с еднопосочно и дву-
посочно движение и дължина над 400 m се 
предвиждат самостоятелно светещи марки-
ращи елементи с най-малко два източника 
на бяла светлина, които се командват неза-
висимо. Основната функция на маркиращите 
елементи е обозначаването на десния край на 
пътното платно. Допълнителна функция на 
тези елементи е допълването на осветлението 
за ориентация. 
(2) От двете страни по високите бордюри на 
всяка от тръбите на тунела на разстояние мак-
симум 25 m един от друг се монтират самосто-
ятелно светещи маркиращи елементи, всеки в 
средата между комбинираните стенни освети-
телни тела за обозначаване на евакуационни-
те пътища и осветлението за ориентация. При 
нормална експлоатация светещи срещу посока-
та на движение (еднопосочно) са само марки-
ращите елементи от дясната страна на пътното 
платно. За допълване на осветлението за ори-
ентация в случай на пожар всички маркиращи 
елементи се свързват към непрекъсваемо токо-
во захранване, като се използват всички налич-
ни източници на светлина, така че да светят 
както срещу посоката на движение, така и по 
посоката на движение. 
(3) В приложение № 18 са дадени допълни-
телните изисквания към съоръженията за орга-
низация на движението и функциите.
(4) Съоръженията за визуално водене ре-
довно се почистват най-малко веднъж на 
три месеца.
Чл. 426. (1) Необходимите допълнителна 
сигнализация и оборудване, които трябва да се 
добавят към минималното оборудване (фиг. 28), 
са, както следва:
1. апаратура за събиране на данни за пътно-
то движение с цел ранно откриване на пътно-
транспортни произшествия;
2. допълнителни управляеми пътни знаци 
и електронни информационни табели както 
в тунела, така и извън тунела (при дължина 
≥ 500 m);
3. бариери, на които задължително се осъ-
ществява и видеонаблюдение;
4. допълнителна табела Т17 „Радиовръзка“.
(2) Събирането на данни за пътното движе-
ние (при наличието на такова) се извършва в 
пътния тунел на разстояние около 300 m от вхо-
да. При задръстване в тунела това се регистри-
ра чрез допълнителна измерителна станция 
след края на тунела.
(3) Управляемите пътни знаци преди път-
ния тунел служат за намаляване на скоростта и 
за забрана за изпреварване при произшествия, 
аварии и други спешни ситуации. В пътен тунел 
с дължина над 1000 m управляемите пътни зна-
ци, съдържащи забрани за движение, се повта-
рят на всеки 500 m, като с допълнителна табела 
Т2 може да се посочи разстоянието до края на 
забраната.